Komisijos reglamentas (EB) Nr. 1809/2001
2001 m. rugpjūčio 9 d.
iš dalies keičiantis Tarybos reglamento (EEB) Nr. 3030/93 dėl tam tikrų tekstilės gaminių importo iš trečiųjų šalių bendrųjų taisyklių I, II, III, V, VII, VIII ir IX priedus
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. spalio 12 d. Tarybos reglamentą (EEB) Nr. 3030/93 [1] dėl tam tikrų tekstilės gaminių importo iš trečiųjų šalių bendrųjų taisyklių su paskutiniais pakeitimais, padarytais Reglamentu (EB) Nr. 391/2001 [2], ypač į jo 19 straipsnį,
kadangi:
(1) Taryba 2000 m. birželio 29 d. sprendimu [3] patvirtino susitarimo pasikeičiant raštais pasirašymą, kuris iš dalies pakeičia Europos bendrijos ir Vietnamo Socialistinės Respublikos susitarimą dėl prekybos tekstilės gaminiais ir drabužiais, bei leidimą jį laikinai taikyti.
(2) Taryba 2000 m. lapkričio 9 d. sprendimu [4] priėmė tekstilės gaminių ir drabužių, kurie integruojami į GATT 1994 nuo 2002 m. sausio 1 d., sąrašą.
(3) Taryba 2000 m. lapkričio 23 d. sprendimu [5] patvirtino susitarimo tarp Europos bendrijos ir Kinijos Liaudies Respublikos pasikeičiant raštais pasirašymą, kuris papildo ir iš dalies pakeičia Europos bendrijos ir Kinijos Liaudies Respublikos susitarimą dėl prekybos tekstilės gaminiais, bei leidimą jį laikinai taikyti.
(4) Taryba 2000 m. gruodžio 4 d. sprendimu [6] nusprendė dėl susitarimų dėl prekybos tekstilės gaminiais su tam tikromis trečiosiomis šalimis sudarymo (Armėnija, Azerbaidžanu, Baltarusijos Respublika, Kinijos Liaudies Respublika, Egipto Arabų Respublika, Buvusiąja Jugoslavijos Respublika Makedonija, Gruzija, Kazachstanu, Moldavija, Nepalo Karalyste, Tadžikistanu, Turkmėnistanu, Ukraina, Uzbekistanu).
(5) Taryba 2000 m. gruodžio 19 d. sprendimu [7] patvirtino susitarimo tarp Europos bendrijos ir Ukrainos pasikeičiant raštais pasirašymą, kuris papildo ir iš dalies pakeičia Europos bendrijos ir Ukrainos susitarimą dėl prekybos tekstilės gaminiais, bei leidimą jį laikinai taikyti.
(6) Taryba 2000 m. gruodžio 22 d. sprendimu [8] patvirtino susitarimo tarp Europos bendrijos ir Kroatijos Respublikos dėl prekybos tekstilės gaminiais pasirašymą ir laikiną taikymą.
(7) Taryba 2001 m. vasario 26 d. spendimu [9] patvirtino Europos bendrijos ir Šri Lankos Demokratinės Socialistinės Respublikos susitarimo priimant susitarimo memorandumą dėl tekstilės gaminių ir drabužių patekimo į rinką tvarkos pasirašymą bei leidimą jį laikinai taikyti.
(8) Taryba 2001 m. vasario 26 d. sprendimu [10] patvirtino susitarimo tarp Europos bendrijos ir Bosnijos ir Hercegovinos pasikeičiant raštais pasirašymą, kuris papildo ir iš dalies pakeičia Europos bendrijos ir Bosnijos ir Hercegovinos susitarimą dėl prekybos tekstilės gaminiais, bei leidimą jį laikinai taikyti.
(9) Baigėsi Europos sutarčių su Latvija ir Lietuva protokolų dėl tekstilės galiojimas.
(10) Taryba 2001 m. liepos 23 d. sprendimu patvirtino susitarimo tarp Europos bendrijos ir Estijos Respublikos pasikeičiant raštais sudarymą dėl Europos sutarties, steigiančios Europos Bendrijų bei jų valstybių narių ir Estijos Respublikos asociaciją, 1 protokolo dėl prekybos tekstilės gaminiais ir drabužiais nutraukimo.
(11) Honkongo prekybos departamento pavadinimas pakeistas į "Prekybos ir pramonės departamentas". Honkongo institucijos nustatė naujas licencijų ir prekių kilmės sertifikatų formas.
(12) Dėl pirmiau išvardytų elementų būtina iš dalies pakeisti atitinkamas Reglamento (EEB) Nr. 3030/93 I, II, III, V, VII, VIII ir IX priedų dalis, atsižvelgiant į šiuos pasikeitimus, taikytinus tam tikrų trečiųjų šalių kilmės, kaip nurodoma minėto reglamento 19 straipsnyje, tam tikrų tekstilės gaminių importui į Bendriją. Siekiant aiškumo I, II, V, VII, VIII ir IX priedai pakeisti atnaujintais priedais.
(13) Siekiant užtikrinti, kad Bendrija laikysis tarptautinių įsipareigojimų, šiame reglamente numatytos priemonės turi būti taikomos nuo 2001 m. sausio 1 d., išskyrus susitarimus su Šri Lankos Demokratine Socialistine Respublika, Bosnija ir Hercegovina, Ukraina ir Estija.
(14) Šiame reglamente numatytos priemonės atitinka Tekstilės komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EEB) Nr. 3030/93 iš dalies keičiamas taip:
1. Reglamento I priedas pakeičiamas šio reglamento I priedu.
2. Reglamento II priedas pakeičiamas šio reglamento II priedu.
3. III priedo 28 straipsnio 6 dalies tekstas keičiamas šiuo tekstu:
"6. Šį skaičių sudaro šie elementai [11]:
- dvi eksportuojančią šalį identifikuojančios raidės:
- Argentina = AR
- Armėnija = AM
- Azerbaidžanas = AZ
- Bangladešas = BD
- Baltarusija = BY
- Bosnija ir Hercegovina = BA
- Brazilija = BR
- Kambodža = KH
- Kinija = CN
- Kroatija = HR
- Egiptas = EG
- Buvusioji Jugoslavijos Respublika Makedonija = 96 [12]
- Gruzija = GE
- Honkongas = HK
- Indija = IN
- Indonezija = ID
- Kazachstanas = KZ
- Kirgizija = KG
- Laosas = LA
- Makao = MO
- Malaizija = MY
- Moldavija = MD
- Mongolija = MN
- Nepalas = NP
- Pakistanas = PK
- Peru = PE
- Filipinai = PH
- Rusijos Federacija = RU
- Singapūras = SG
- Pietų Korėja = KR
- Šri Lanka = LK
- Taivanas = TW
- Tadžikistanas = TJ
- Tailandas = TH
- Turkmėnistanas = TM
- Ukraina = UA
- Jungtiniai Arabų Emyratai = AE
- Uzbekistanas = UZ
- Vietnamas = VN
- šios dvi raidės, identifikuojančios paskirties valstybę narę:
- AT = Austrija
- BL = Beneliuksas
- DE = Vokietijos Federacinė Respublika
- DK = Danija
- EL = Graikija
- ES = Ispanija
- FI = Suomija
- FR = Prancūzija
- GB = Jungtinė Karalystė
- IE = Airija
- IT = Italija
- PT = Portugalija
- SE = Švedija
- vienaženklis skaičius, identifikuojantis kvotos metus arba metus, kuriais buvo įregistruotas eksportas, šio priedo A lentelėje išvardytų produktų atveju, atitinkantis paskutinį konkrečių metų skaičių, pvz. "1" - 2001 metai. Kinijos Liaudie Respublikos kilmės produktams, esantiems V priedo C priedėlyje nurodomas skaičius "7" 2001 metams pažymėti,
- dviženklis skaičius, identifikuojantis eksportuojančiosios šalies išdavimo įstaigą,
- penkiaženklis skaičius, einantis iš eilės nuo 00001 iki 99999, priskiriamas konkrečiai paskirties valstybei narei."
4. Reglamento III priedo A lentelė pakeičiama šio reglamento III priedu.
5. Honkongo eksporto licencijos 4 formos pavyzdys pakeičiamas šio reglamento IV priedu.
6. Honkongo eksporto licencijos 5 formos pavyzdys pakeičiamas šio reglamento V priedu.
7. Honkongo prekių kilmės sertifikato pavyzdys pakeičiamas šio reglamento VI priedu.
8. Reglamento V priedas pakeičiamas šio reglamento VII priedu.
9. Reglamento VII priedas pakeičiamas šio reglamento VIII priedu.
10. Reglamento VIII priedas pakeičiamas šio reglamento IX priedu.
11. Reglamento IX priedas pakeičiamas šio reglamento X priedu.
2 straipsnis
Šis Reglamentas įsigalioja jo paskelbimo Europos Bendrijų oficialiajame leidinyje dieną.
Jis taikomas nuo 2001 m. sausio 1 d. Šri Lankos Demokratinei Socialistinei Respublikai bei Bosnijai ir Hercegovinai šis reglamentas taikomas nuo 2001 m. kovo 1 d. Ukrainai šis reglamentas taikomas nuo 2001 m. kovo 26 d. Estijai šis reglamentas taikomas įsigaliojus susitarimui.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2001 m. rugpjūčio 9 d.